Document ID: 32005D0392

32005D0392
L 130/17
JURNALUL OFÍCIAL AL UNIUNII EUROPENE
DECIZIA COMISIEI
din 17 mai 2005
de modificare a Deciziei 2004/233/CE în ceea ce privește lista laboratoarelor autorizate să controleze eficacitatea vaccinării împotriva turbării la unele carnivore domestice
[notificată cu numărul C(2005) 1439]
(Text cu relevanță pentru SEE)
(2005/392/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2000/258/CE a Consiliului din 20 martie 2000 de desemnare a unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (1), în special articolul 3,
întrucât:
(1)
Decizia 2000/258/CE a desemnat laboratorul din cadrul Agence française de sécurité sanitaire des aliments de Nancy (AFSSA, Nancy, Franța) drept institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice. Decizia menționată anterior prevede, de asemenea, ca laboratorul AFSS din Nancy să transmită Comisiei lista cu laboratoarele din Comunitate care trebuie autorizate pentru efectuarea testelor serologice respective. În consecință, laboratorul AFSSA din Nancy folosește sistemul de teste de aptitudine pentru a evalua laboratoarele în vederea autorizării acestora pentru a efectua teste serologice.
(2)
Decizia 2004/233/CE a Comisiei din 4 martie 2004 de autorizare a unor laboratoare pentru controlul eficacității vaccinării împotriva turbării la anumite carnivore domestice (2) a stabilit o listă a laboratoarelor autorizate din statele membre pe baza rezultatelor testelor de aptitudine comunicate de laboratorul AFSSA din Nancy.
(3)
Cinci laboratoare, respectiv din Republica Cehă, Estonia, Letonia, Lituania și Ungaria au fost autorizate de laboratorul AFSSA din Nancy în conformitate cu Decizia 2000/258/CE.
(4)
Prin urmare, aceste cinci laboratoare trebuie adăugate la lista laboratoarelor autorizate din statele membre, prevăzută în anexa la Decizia 2004/223/CE.
(5)
Prin urmare, Decizia 2004/233/CE ar trebui modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2004/233/CE se înlocuiește cu textul anexei la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 17 mai 2005.

Labels: 7
3
0
6
18